รัฐบาลไทย-ข่าวทำเนียบรัฐบาล-รมช.มท. เป็นประธานแถลงข่าวการจัดงาน OTOP CITY 2016 จัดใหญ่ส่งท้ายปี ขนสินค้าโอทอปของขวัญจากภูมิปัญญามาจำหน่ายกว่า 1 หมื่นรายการ
วันศุกร์ที่ 16 ธันวาคม 2559
รมช.มท. เป็นประธานแถลงข่าวการจัดงาน OTOP CITY 2016 จัดใหญ่ส่งท้ายปี ขนสินค้าโอทอปของขวัญจากภูมิปัญญามาจําหน่ายกว่า 1 หมื่นรายการ
รมช.มท. เป็นประธานแถลงข่าวการจัดงาน OTOP CITY 2016 จัดใหญ่ส่งท้ายปี ขนสินค้าโอทอปของขวัญจากภูมิปัญญามาจําหน่ายกว่า 1 หมื่นรายการ
วันนี้ (16ธ.ค.59)เวลา10.00น. ณ ลานอเนกประสงค์ กระทรวงมหาดไทย นายสุธี มากบุญ รัฐมนตรีช่วยว่าการกระทรวงมหาดไทย เป็นประธานการแถลงข่าวการจัดงาน“OTOP CITY 2016ของขวัญภูมิปัญญาไทย ใต้ร่มพระบารมี”ซึ่งกระทรวงมหาดไทย กําหนดจัดขึ้นในระหว่างวันที่18 - 26ธันวาคมนี้ ณ อาคารชาเลนเจอร์1 - 3 อิมแพคเมืองทองธานี โดยมีนายอภิชาต โตดิลกเวชช์ อธิบดีกรมการพัฒนาชุมชน ร่วมในการแถลงข่าวฯ
โอกาสนี้ นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า การจัดงานOTOP CITY 2016 ในครั้งนี้เป็นการส่งเสริมการตลาดของOTOPที่ยิ่งใหญ่ที่สุดในรอบปีที่รัฐบาลให้ความสําคัญและสนับสนุนให้ดําเนินการโดยมีความสําคัญคือ เป็นกิจกรรมที่ตอบสนองพระราชดําริของพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ที่ได้ทรงมีพระมหากรุณาธิคุณต่อการส่งเสริมและอนุรักษ์ภูมิปัญญาไทยมาอย่างยาวนานตลอดรัชสมัย กระทรวงมหาดไทยในฐานะหน่วยงานที่มีภารกิจและบทบาทในการส่งเสริมอาชีพของราษฎรจึงได้น้อมนําพระราชดําริของทั้ง2พระองค์มาสู่การส่งเสริมอาชีพของราษฎร โดยได้ขับเคลื่อนโครงการหนึ่งตําบลหนึ่งผลิตภัณฑ์ หรือOTOPเพื่อก่อให้เกิดการสร้างงาน สร้างอาชีพ สร้างรายได้ให้แก่ราษฎรทั่วทุกภูมิภาคของประเทศ กล่าวโดยสรุปคือOTOPที่มีอยู่ทั่วประเทศเปรียบดังผลิตภัณฑ์จากภูมิปัญญาไทยใต้ร่มพระบารมี ซึ่งเป็นความภาคภูมิใจในสินค้าไทย โดยภายในงานจะมีการจัดแสดงนิทรรศการเฉลิมพระเกียรติฯ ในบริเวณโซนKing Pavilionเพื่อจัดแสดง ถึงพระราชกรณียกิจ การทรงงาน และพระอัจฉริยภาพของพระบาทสมเด็จพระปรมินทรมหาภูมิพลอดุลยเดชที่ทรงมี พระมหากรุณาธิคุณให้ความร่มเย็นเป็นสุขแก่พสกนิกรชาวไทย ในส่วนของการจําหน่ายสินค้าOTOPภายในงานคาดว่าจะสามารถกระตุ้นเศรษฐกิจและการใช้จ่ายภาคประชาชนตามนโยบายรัฐบาล และเป็นการสร้างภาพลักษณ์และการยกระดับคุณภาพมาตรฐานของผลิตภัณฑ์OTOPสู่สากลให้สามารถทําการตลาดเชิงรุกทั้งในและต่างประเทศ ตั้งเป้าตลอด9วัน คาดว่าจะมีผู้เข้าชมงานไม่น้อยกว่า5แสนคน และมียอดจําหน่ายตลอดงานไม่ต่ํากว่า1,000ล้านบาทรัฐมนตรีช่วยว่าการกระทรวงมหาดไทย กล่าวเพิ่มเติมว่า ที่ผ่านมากระทรวงมหาดไทยได้ส่งเสริมผลิตภัณฑ์OTOP โดยประสานความร่วมมือกับภาคีเครือข่ายที่เกี่ยวข้องหลายหน่วยงาน ปัจจุบันมีผู้ผลิต/ผู้ประกอบการOTOP กว่า4หมื่นราย รวมกว่า8หมื่นผลิตภัณฑ์ ก่อให้เกิดการสร้างงาน สร้างอาชีพ และสร้างรายได้ให้กับประชาชน ในหมู่บ้านอย่างกว้างขวาง เน้นการส่งเสริมใน3เรื่องหลัก คือ1.การส่งเสริมและพัฒนาผู้ผลิต/ผู้ประกอบการOTOPเพิ่มการฝึกอาชีพ ศักยภาพ ความรู้ ทักษะและส่งเสริมเครือข่ายผู้ประกอบการ2.การพัฒนาคุณภาพและมาตรฐานผลิตภัณฑ์ 3.การส่งเสริมช่องทางการตลาดและจากการส่งเสริมของรัฐบาลทําให้ในรอบปีที่ผ่านมาสามารถสร้างรายได้ให้กับOTOPมากเป็นประวัติการณ์  กว่า125,000ล้านบาท โดยในปี2560กระทรวงมหาดไทยตั้งเป้าการจําหน่ายให้สูงขึ้นกว่าปีที่แล้วเป็น150,000ล้านบาท ซึ่งถือเป็นความท้าทายของกระทรวงมหาดไทยและเครือข่ายโอทอปทั่วประเทศที่จะต้องร่วมกันขับเคลื่อนการทํางานและเดินไปสู่เป้าหมาย ดังนั้นจะเห็นได้ว่าการส่งเสริมOTOPเป็นกิจกรรมที่สามารถตอบโจทย์การสร้างความเข้มแข็งของเศรษฐกิจฐานรากตามนโยบายรัฐบาลได้อย่างเห็นผล
ด้าน นายอภิชาติ โตดิลกเวชช์ อธิบดีกรมการพัฒนาชุมชน กล่าวว่า ภายในงานนี้จะมีการคัดสรรสุดยอดผลิตภัณฑ์มากกว่า10,000รายการ จํานวนกว่า3,000ร้านค้ามาจําหน่ายและอยากขอเชิญชวนให้ประชาชนได้ไปเยี่ยมชมนวัตกรรมOTOPในโซนนิทรรศการและจัดแสดงสินค้าที่น่าสนใจ ทั้ง9โซน เช่น โซนOTOP Premiumเป็นการจัดแสดงโอทอปขึ้นเครื่อง โอทอป แบรนด์เนม โซนNeo OTOPเป็นตัวอย่างห้องที่ใช้สินค้าโอทอปในการตกแต่งทุกชิ้น โซนหมู่บ้านโอทอปเพื่อการท่องเที่ยว และOTOP Traderซึ่งเป็นศูนย์กระจายสินค้าโอทอปรูปแบบใหม่ เป็นต้น และที่เป็นไฮไลท์ของการจัดงาน คือ โซนของขวัญจากภูมิปัญญาซึ่งนําผลิตภัณฑ์จากภูมิปัญญาท้องถิ่นที่เป็นเอกลักษณ์โดดเด่นหาชมยากกว่า30รายการมาจัดแสดงให้ชม เช่น เรือเป่าแก้ว หรือเรือสุพรรณหงส์เครื่องทรง พระทองคํา เป็นต้น และยังมีการคัดสรรผลิตภัณฑ์ทาง ภูมิปัญญาที่เป็นเสน่ห์มาให้ชมเชื่อว่าหลายคนยังไม่เคยเห็น เช่น ม้าไม้แกะสลักจากไม้ขนาดเท่าของจริง และไม่ได้นํามาเพียงตัวเดียวจะนํามาจัดแสดงเป็นฝูงสวยงามอลังการแค่ไหนขอให้ไปชมกันในงาน นอกจากนี้ยังได้รับความร่วมมือกับหน่วยงานภาคีที่มาร่วมจัดนิทรรศการ เช่น กระทรวงอุตสาหกรรม กระทรวงพาณิชย์ กระทรวงวัฒนธรรม การท่องเที่ยวแห่งประเทศไทย บริษัทประชารัฐรักสามัคคี จํากัด ตลอดจนจะมีการจัดกิจกรรมการประกวดร้องเพลงเยาวชนลูกทุ่ง โอทอป ชิงเงินรางวัลรวมกว่า1แสนบาท การประกวดจานทองน้องอร่อย โปรโมชั่น ลด แลก แจก แถม ลุ้นรับของรางวัลมากมายภายในงาน นอกจากนี้ยังมีบริการห่อของขวัญฟรี ให้กับ ประชาชนที่ซื้อสินค้าโอทอปภายในงานเพื่อให้สอดรับกับเทศกาลของขวัญปีใหม่
สุดท้าย รัฐมนตรีช่วยว่าการกระทรวงมหาดไทย ได้เชิญชวนพี่น้องประชาชนร่วมสนับสนุนและให้กําลังใจกลุ่มผู้ผลิตและผู้ประกอบการโอทอปของประเทศไทยที่คัดสรรมาจําหน่ายให้เลือกชิม ช็อป ชม มากกว่า10,000รายการ3,000บูธ ในงาน“OTOP City 2016ของขวัญภูมิปัญญาไทย ใต้ร่มพระบารมี”ระหว่างวันที่18 - 26ธันวาคมนี้ ตั้งแต่เวลา10.00 - 21.00น. ณ อาคารชาเลนเจอร์1 - 3อิมแพคเมืองทองธานี.
ครั้งที่237/2559